รองนายกรัฐมนตรี ลงยะลา ติดตามงานพัฒนาพื้นที่จังหวัดชายแดนภาคใต้ เดินหน้าส่งเสริมเกษตรกรปลูกพืชการเกษตรแห่งอนาคต ไผ่-กาแฟ
รองนายกรัฐมนตรี ลงยะลา ติดตามงานพัฒนาพื้นที่จังหวัดชายแดนภาคใต้ เดินหน้าส่งเสริมเกษตรกรปลูกพืชการเกษตรแห่งอนาคต ไผ่-กาแฟ        ที่อาคารศูนย์ราชการจังหวัดชายแดนภาคใต้ พลเอก ประวิตร วงษ์สุวรรณ  รองนายกรัฐมนตรีและคณะ ลงพื้นที่ตรวจติดตามงานพัฒนาในพื้นที่จังหวัดชายแดนภาคใต้ โดยม พลเรือตรี สมเกียรติ ผลประยูร เลขาธิการศูนย์อำนวยการบริหารจังหวัดชายแดนภาคใต้ (ศอ.บต.) ผู้บริหาร ข้าราชการ เจ้าหน้าที่ ศอ.บต. หัวหน้าส่วนราชการในพื้นที่จังหวัดชายแดนภาคใต้ร่วมให้การต้อนรับพลเอก ประวิตร วงษ์สุวรรณ รองนายกรัฐมนตรี ฟังบรรยายสรุปจากเลขาธิการ ศอ.บต. ในเรื่องความก้าวหน้าการพัฒนาแบบไร้รอยต่อในพื้นที่จังหวัดชายแดนภาคใต้ รวมทั้งได้รับฟังข้อเสนอแนะเพื่อเสนอให้รัฐบาลเร่งรัดและผลักดัน ทั้งนี้ภายหลังเสร็จสิ้นการรับฟังบรรยายสรุป รองนายกรัฐมนตรีพร้อมคณะเยี่ยมชมนิทรรศการของกลุ่มวิสาหกิจชุมชนที่รัฐบาลให้การสนับสนุนและประสบความสำเร็จรองนายกรัฐมนตรี ร่วมรับฟังความก้าวหน้าการพัฒนาเศรษฐกิจฐานราก ประกอบด้วย การขับเคลื่อนโครงการปลูกไผ่เศรษฐกิจ “พืชเศรษฐกิจแห่งอนาคต” ซึ่งเน้นการทำเกษตรผสมผสานเพื่อสร้างรายได้ให้กับเกษตรให้มีรายได้รายวัน รายเดือนและรายปี รวมทั้งเชื่อมโยงการแก้ไขปัญหาความยากจนให้เป็นระบบและครบวงจร เพื่อยกระดับคุณภาพชีวิตและเศรษฐกิจของประชาชนที่ต้องดีกว่าเดิมและเพิ่มช่องทางรายได้ที่ยั่งยืนให้กับเกษตรกรร่วมกับการปลูกพืชเดิมที่สำคัญ พร้อมกันนี้ รองนายกรัฐมนตรีได้มอบพันธุ์ไผ่ให้กับตัวแทนเครือข่ายเกษตรกรที่เข้าร่วมโครงการจำนวน 10 ราย และได้กล่าวพบปะให้กำลังใจแก่เครือข่ายเกษตรกรและหน่วยงานที่เกี่ยวข้องที่ร่วมขับเคลื่อนการทำงานในพื้นที่ รวมทั้งได้เยี่ยมชมการแสดงนิทรรศการผลิตภัณฑ์และการแปรรูปไผ่ในรูปแบบต่างๆรองนายกรัฐมนตรี ร่วมเป็นสักขีพยานในการลงนามความร่วมมือการส่งเสริมการปลูกกาแฟครบวงจร ในพื้นที่จังหวัดชายแดนภาคใต้ ระหว่างศูนย์อำนวยการบริหารจังหวัดชายแดนภาคใต้ สภาเกษตรกรแห่งชาติ และบริษัท ปตท. น้ำมันและการค้าปลีก จำกัด (มหาชน) ทั้งนี้การปลูกกาแฟในพื้นที่เป็นแนวพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่ให้มีการส่งเสริมอาชีพการปลูกกาแฟ เนื่องจากเป็นอีกหนึ่งอาชีพที่ประชาชนสามารถสร้างรายได้ได้เป็นอย่างดี โดยความร่วมมือจาก บริษัท ปตท. น้ำมันและการค้าปลีก จำกัด (มหาชน) ผู้นำธุรกิจ “คาเฟ่อเมซอน” พร้อมส่งเสริมให้ความรู้การผลิตกาแฟในพื้นที่เพื่อให้ได้เมล็ดกาแฟดิบที่มีคุณภาพ   ผ่านการควบคุมคุณภาพและกระบวนการผลิต ยกระดับเป็น “ศูนย์การเรียนรู้การปลูกและพัฒนากาแฟโรบัสตา” เพื่อสร้างแบรนด์เมล็ดกาแฟคุณภาพจากพื้นที่ให้เป็นสุดยอดเมล็ดพันธุ์กาแฟที่มีรสชาติเป็นเอกลักษณ์เฉพาะตัว รวมทั้งให้ผู้บริโภคได้มีส่วนช่วยสนับสนุนการแก้ไขปัญหาจังหวัดชายแดนภาคใต้ ผ่านการซื้อกาแฟที่ร้านคาเฟ่อเมซอน นอกจากนี้ รองนายกรัฐมนตรี ได้มอบเกียรติบัตรให้กับโรงเรียนที่เข้าประกวดเมโลเดียนพร้อมกับรับชมการแสดงจากโรงเรียนอนุบาลยะลาซึ่งเป็นทีมที่ชนะเลิศการประกวดเมโลเดียน จากนั้น รองนายกรัฐมนตรี เป็นประธานการเปิด Industrial Park ซึ่งเป็นสวนอุตสาหกรรมแห่งแรกในจังหวัดชายแดนภาคใต้ พร้อมทั้งรับฟังแนวทางการดำเนินงานและเยี่ยมชมภายในบริเวณสวนอุตสาหกรรมอีกด้วยภายหลังจากเสร็จสิ้นภารกิจ  รองนายกรัฐมนตรี แถลงข่าวต่อสื่อมวลชนว่า การตรวจและติดตามงานด้านการพัฒนาในพื้นที่จังหวัดชายแดนภาคใต้ในวันนี้ เป็นไปด้วยความเรียบร้อย ได้รับทราบงานนโยบายของรัฐบาลที่นำไปปฏิบัติในพื้นที่จนเกิดเป็นผลสำเร็จหลายโครงการ รวมทั้งการเตรียมการไว้เพื่อดำเนินการในระยะต่อไป ได้แก่ การพัฒนาเศรษฐกิจ ส่วนราชการและภาคส่วนที่เกี่ยวข้อง จะร่วมมือกันขับเคลื่อน โครงการเพิ่มช่องทางการสร้างรายได้ให้กับเกษตรกรที่หลากหลายให้เกษตรกรในพื้นที่มีรายได้รายวัน รายเดือน รายปี ให้ได้ผลเป็นรูปธรรม โดยเฉพาะการใช้ประโยชน์จากทรัพยากรที่มีอยู่อย่างจำกัดให้เกิดประโยชน์สูงสุด ผ่าน โครงการปลูกพืชเศรษฐกิจร่วมกับแปลงเกษตรเดิม เช่น ส่งเสริมการปลูกไผ่ ปลูกไม้เศรษฐกิจตามมติคณะรัฐมนตรี ปลูกพืชกาแฟ พืชอัตลักษณ์ รวมทั้งงานปศุสัตว์ที่สำคัญในพื้นที่ ได้มีข้อสั่งการไปแล้ว ให้เดินหน้าเต็มกำลังสุดความสามารถ  รวมทั้ง การขยายผลให้เกิดผลิตผลด้านศิลปะและแฟชั่นมุสลิมไปยังฐานการทำงานในหมู่บ้านให้เป็นไปตามแนวคิด Taobao Village Model และต่อยอดไปยังสถาบันการศึกษาให้เป็นแบบ Taobao University ที่เป็นสถาบันดีไซน์และแฟชั่นสำหรับมุสลิมทั้งภูมิภาคเอเชีย/โลก #ยะลา  #รองนายกรัฐมนตรี #สำนักข่าวกรมประชาสัมพันธ์ #NNT #ILOVETHAILAND